Bridgerton, un serial fenomen pe Netflix. Cea mai vizionată producție a platformei de streaming în 76 de țări.
Serialul Netflix "Bridgerton" este pe primul loc în 76 de ţări. Bridgerton ar putea ajunge la peste 63 de milioane de vizionări în prima lună. Producţia Netflix este inspirată de seria de romane semnată de Julia Quinn.
La nici două săptămâni de la lansare, a ajuns deja pe primul loc în topul celor mai vizionate producţii de pe Netflix, în 76 de ţări. Este vorba despre Bridgerton. Reprezentații platformei anunță că serialul ar putea depăşi 63 de milioane de vizionări în prima lună de la debut. Protagonistul producției, Regé-Jean Page, relatează despre ce înseamnă acest serial, care e pe cale să devină fenomen.Regé-Jean Page: "Bridgerton este ca o întâlnire între Gossip Girl şi Jane Austen, cu vreo 25 de umbre ale lui Gray. Ne-am distrat foarte mult îmbrăcând costumele specifice regenței din 1813."Serialul este inspirat de seria de romane semnată de Julia Quinn. Urmăreşte experienţele trăite de Daphne Bridgerton, fiica cea mare a unei influente familii din societatea londoneză. Povestea de dragoste dintre Daphne şi Ducele de Hastings inspiră deja imaginaţia a milioane de privitori din lumea întreagă.